CELEX: 32015D1291
Language: hr
Date: 2015-07-23 00:00:00
Title: Provedbena odluka Komisije (EU) 2015/1291 оd 23. srpnja 2015. o odobravanju stavljanja na tržište toplinski obrađenih mliječnih proizvoda fermentiranih bakterijom Bacteroides xylanisolvens (DSM 23964) kao nove hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2015) 4960)

28.7.2015   
            
            
               HR
            
            
               Službeni list Europske unije
            
            
               L 198/26
            
         PROVEDBENA ODLUKA KOMISIJE (EU) 2015/1291
   оd 23. srpnja 2015.
   o odobravanju stavljanja na tržište toplinski obrađenih mliječnih proizvoda fermentiranih bakterijom Bacteroides xylanisolvens (DSM 23964) kao nove hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2015) 4960)
      
   
   (Vjerodostojan je samo tekst na njemačkom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Dana 18. prosinca 2012. trgovačko društvo Avitop GmbH nadležnim tijelima Irske uputilo je zahtjev za stavljanje na tržište toplinski obrađenih mliječnih proizvoda fermentiranih bakterijom Bacteroides xylanisolvens (DSM 23964) kao nove hrane.
            
         
               (2)
            
            
               Dana 21. lipnja 2013. nadležno tijelo za procjenu hrane u Irskoj izdalo je izvješće o početnoj procjeni. U tom je izvješću zaključeno da toplinski obrađeni mliječni proizvodi fermentirani bakterijom Bacteroides xylanisolvens (DSM 23964) ispunjavaju kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Dana 4. rujna 2013. Komisija je izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori.
            
         
               (5)
            
            
               Dana 10. travnja 2014. Komisija se obratila Europskoj agenciji za zaštitu hrane (EFSA) sa zahtjevom za provođenje procjene toplinski obrađenih mliječnih proizvoda fermentiranih bakterijom Bacteroides xylanisolvens (DSM 23964) kao nove hrane u skladu s Uredbom (EZ) br. 258/97.
            
         
               (6)
            
            
               Dana 10. prosinca 2014. EFSA je donijela „Znanstveno mišljenje o sigurnosti 'toplinski obrađenih mliječnih proizvoda fermentiranih bakterijom Bacteroides xylanisolvens DSM 23964' kao nove hrane” (2), uz zaključak da su ti mliječni proizvodi sigurni.
            
         
               (7)
            
            
               To mišljenje dovoljan je razlog za tvrdnju da toplinski obrađeni mliječni proizvodi fermentirani bakterijom Bacteroides xylanisolvens (DSM 23964) kao nova hrana ispunjavaju kriterije utvrđene člankom 3. stavkom 1. Uredbe (EZ) br. 258/97.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Toplinski obrađeni mliječni proizvodi fermentirani bakterijom Bacteroides xylanisolvens (DSM 23964) kako je navedeno u Prilogu mogu se staviti na tržište Unije kao nova hrana u tekućem obliku, polutekućem obliku ili u obliku praha osušena raspršivanjem.
   Članak 2.
   Ova je odluka upućena trgovačkom društvu Avitop GmbH, Robert Rössle Str. 10, D-13125 Berlin, Njemačka.
   
      Sastavljeno u Bruxellesu 23. srpnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2015.; 13(1):3956.
   
      PRILOG
      
         SPECIFIKACIJA TOPLINSKI OBRAĐENIH MLIJEČNIH PROIZVODA FERMENTIRANIH BAKTERIJOM BACTEROIDES XYLANISOLVENS (DSM 23964)
      
      
                  
                     Definicija
                  
               
               
                  :
               
               
                  Toplinski obrađeni fermentirani mliječni proizvodi proizvode se s pomoću bakterije Bacteroides xylanisolvens (DSM 23964) kao starter kulture.
               
            
                  
                     Opis
                  
               
               
                  :
               
               
                  Djelomično obrano mlijeko (između 1,5 % i 1,8 % masti) ili obrano mlijeko (0,5 % masti ili manje) pasterizira se ili obrađuje ultravisokom temperaturom prije započinjanja fermentacije bakterijom Bacteroides xylanisolvens (DSM 23964). Nastali fermentirani mliječni proizvod homogenizira se i potom toplinski obrađuje kako bi se inaktivirala bakterija Bacteroides xylanisolvens (DSM 23964). Konačni proizvod ne sadržava žive stanice bakterije Bacteroides xylanisolvens (DSM 23964) (1).
               
            
         (1)  Kako je izmijenjeno DIN EN ISO 21528-2.